CELEX: E2019C0094
Language: lt
Date: 1576627200000
Title: ELPA priežiūros institucijos sprendimas Nr. 94/19/COL 2019 m. gruodžio 18 d. kuriuo, išbraukiant nacionalinių valiutų ir euro konvertavimo gaires, šimtas penktą kartą iš dalies keičiamos procesinės ir materialinės valstybės pagalbos taisyklės [2020/481]

2.4.2020   
               
               
                  LT
               
               
                  Europos Sąjungos oficialusis leidinys
               
               
                  L 102/14
               
            
         ELPA PRIEŽIŪROS INSTITUCIJOS SPRENDIMAS
         Nr. 94/19/COL
         2019 m. gruodžio 18 d.
         kuriuo, išbraukiant nacionalinių valiutų ir euro konvertavimo gaires, šimtas penktą kartą iš dalies keičiamos procesinės ir materialinės valstybės pagalbos taisyklės [2020/481]
         ELPA PRIEŽIŪROS INSTITUCIJA (toliau – Institucija),
         atsižvelgdama į Europos ekonominės erdvės susitarimą (toliau – EEE susitarimas), ypač į jo 61–63 straipsnius ir 26 protokolą,
         atsižvelgdama į ELPA valstybių susitarimą dėl Priežiūros institucijos ir Teisingumo Teismo įsteigimo (toliau – Susitarimas dėl Priežiūros institucijos ir Teismo), ypač į jo 24 straipsnį ir 5 straipsnio 2 dalies b punktą,
         kadangi:
         
                     (1)
                  
                  
                     pagal Susitarimo dėl Priežiūros institucijos ir Teismo 24 straipsnį Institucija įgyvendina EEE susitarimo nuostatas dėl valstybės pagalbos;
                  
               
                     (2)
                  
                  
                     pagal Susitarimo dėl Priežiūros institucijos ir Teismo 5 straipsnio 2 dalies b punktą Institucija skelbia pranešimus arba gaires dėl EEE susitarime reglamentuojamų klausimų, jei tai aiškiai numatyta tame susitarime arba Susitarime dėl Priežiūros institucijos ir Teismo arba jei Institucija mano, kad to reikia;
                  
               
                     (3)
                  
                  
                     1994 m. sausio 19 d. Institucija priėmė procesines ir materialines valstybės pagalbos taisykles, į kurias įeina skyrius, kuriame pateikiamos nacionalinių valiutų konvertavimo į ekiu gairės (1);
                  
               
                     (4)
                  
                  
                     įvedus eurą (2), 2003 m. lapkričio 5 d. šios gairės buvo iš dalies pakeistos;
                  
               
                     (5)
                  
                  
                     pagal šias gaires visos eurais išreikštos sumos visus atitinkamus kalendorinius metus bus konvertuojamos į EEE narėmis esančių ELPA valstybių valiutas taikant valiutos keitimo kursą, galiojusį tų metų, kuriais yra žinoma euro keitimo į visas EEE valstybių valiutas vertė, pirmą dieną;
                  
               
                     (6)
                  
                  
                     šios gairės nebeatitinka Europos Komisijos gairių ir praktikos, pagal kurias paprastai taikomas mėnesio ir (arba) dienos valiutos keitimo kursas;
                  
               
                     (7)
                  
                  
                     Institucija konsultavosi su EEE narėmis esančiomis ELPA valstybėmis ir Europos Komisija ir ateityje savo valiutų konvertavimo sistemą suderins su Europos Komisijos sistema;
                  
               
                     (8)
                  
                  
                     todėl Institucija nusprendė išbraukti savo nacionalinių valiutų konvertavimo į eurus gaires,
                  
               PRIĖMĖ ŠĮ SPRENDIMĄ:
         
            1 straipsnis
            Procesinės ir materialinės valstybės pagalbos taisyklės iš dalies keičiamos išbraukiant 33 skyrių dėl nacionalinių valiutų ir euro konvertavimo.
         
         
            2 straipsnis
            Šio sprendimo tekstas autentiškas tik anglų kalba.
         
         
            Priimta Briuselyje 2019 m. gruodžio 18 d.
            
               
                  ELPA priežiūros institucijos vardu
               
               Bente ANGELL-HANSEN
               
                  Pirmininkė
               
               
                  Atsakingoji kolegijos narė
               
            
            
               Frank J. BÜCHEL
               
                  Kolegijos narys
               
            
            
               Högni KRISTJÁNSSON
               
                  Kolegijos narys
               
            
            
               Carsten ZATSCHLER
               
                  Už teisinius ir vykdomuosius reikalus atsakingas direktorius, kontrasignuojantis sprendimą
               
            
         
         
            (1)  Sprendimas Nr. 4/94/COL (OL L 231, 1994 9 3, p. 68).
         
            (2)  Sprendimas Nr. 197/03/KOL (OL L 139, 2006 5 25, p. 33).